User:ILVI/Sandbox/Verbios

From: gomy637@... Date: Thu Nov 24, 2005 4:21 pm Subject: Una lista de biervos 	gorosus

Keridos amigos Oy vos esto mandando una lista ke la ampesi la otra semana de todas las palavras ke fueron korrijadas, o las ke uzamos en muestra lingua. Vos rogo ke la kopyesh, i kuando mos vash a mandar una letra aze atansyon as estos biervos ke no estan alfebetizados.

En primero de todo, vos kero dizir ke ya se ke es difisil de trokar una ortografiya ke sosh auzados, tomaldo komo si vos estash ambezando una lingua mueva, espesialmente a los miembros ke avlan el espanyol normativo.

^^^^^^^^^^^^^^^^^^^^^^^^^^^^^^^^^^

Hola= NO LO uzamos en muestra lingua , se puiede dizir 'SALUDOS'

Todavia= AINDA

Y= aze atansyon ke la [ y ]sola es siempre [ i ] , lo mas de los miembros,mezmo los de Turkiya meten la [ y ],ma kon la ortografiya de AKI YERUSHALAYIM mos ambezimos de eskrivir solo la [ i ]( i yo mezmo)

Algo= ALGUNA KOZA, o ALGUNA OTRA KOZA

Escucar= OYIR( to listen)

Leer= MELDAR

Anio= Es (ring)ke se mete en el dedo ANYO es kuando se avla por el anyo 2005/ 2006 etc.

Kizas= KEN SAVE

Con migo= KON ME

Comprender=ENTENDER

Cambiando= TROKANDO

Comensar= AMPESAR

Que= KE

Quiero= KERO

Quien= KEN

Apelido=ALKUNYA

Pedir= DEMANDAR

Negosios= MAGAZENES o BUTIKAS

Vergognia= (ke es en italiano) en muestra lingua es VERGUENSA

Comprar= MERKAR

Casa=(si es onde se bive) es KAZA si lo eskrivish ' kasa' es ir a matar animales, si eskrivish "kazar" es (marriage)

Desposar= ESPOZAR

Con= KON

Peor= MALO o es negro

El ultimo= se puede de mezmo dfizir ES EL DE ALKAVO

Resposta=(ke es en italiano) es REPUESTA

Trovar= TOPAR

Sulla= (ke es en italiano) POR ENSIMA

Me encantaria=ME VA AZER PLAZER

Encantada= Estar suprendidos

Comprar= MERKAR

Lentamente= (ke es en italiano) AVAGAR, o a POKO

Doze= DOJE

Avora= AGORA

Dicho= DISHO ---

biervos ke se eskrive kon la B i otros kon la V

-

Habia= AVIA Vivo= BIVO Livre= LIBRE Libro= LIVRO Pueblo= PUEVLO Puvlicasion= PUBLIKASION



Komo estarash viendo, estos biervos fueron solo esta semana Fino agora aprovi de korijarlos en vuestras letras, ma los mismos yerros estan kontinuando. No se komo mas ayudarvos. Si preferash de vez en kuando ke vos mande yo este modo de lista lo azere kon plaser. I yo de mezmo vo a kopyar esta letra para ver si los yerros kontinuan.

Viniendo a las reglas (1) no vos olvidesh de eskrivir vuestro nombre i de donde estash eskriviendo. (2) no tokesh a (reply) a una letra ke aresivish de LK, sovre todo el "digest" porke sale todas las letras pasadas, si keresh aresponder a una letra ,solo mete en el sujeto "para..." o "esto es repuesta a lo ke eskrivyo..." (3) Akseptamos solo letras eskritas en djudeo-espanyol, i deshamos pasar solo letra eskrita de Nicola i de Flory para ke veygash la diferensya en sus dialektos.

^^^^^^^^^^^^^^^^^^^^^^^

Espero ke esta lista vos va ayudar a vozotros, i de mesmo me vash ayudar a mi en korrijando mas poko. Abrasos a todos

Rosina del sud de Florida